ખાનગી સ્કૂલો દ્વારા ઉઘરાવાતી બેફામ ફી સામે લગામ કસવા રાજ્ય સરકાર ફી નિયમન વિધેયક લાવી હતી. જોકે, સરકારના આ વિધેયકથી ખાનગી સ્કૂલ સંચાલકો નારાજ થયા હતા અને તેઓ આ મુદ્દાને છેક સુપ્રીમ કોર્ટ સુધી લઈ ગયા હતા. સુપ્રીમ કોર્ટે સરકારને સરપ્લસ અને એક્સ્ટ્રા એક્ટિવિટી અંગે યોજના તૈયાર કરવા માટે સૂચના આપી હતી. આ યોજના તૈયાર કરી સરકારે ૧૧ જુલાઈ પહેલા સુપ્રીમ કોર્ટમાં રજૂ કરવાની છે. જેથી સરકારે સુપ્રીમ કોર્ટની ગાઈડલાઈન પ્રમાણે ૧૧ જુલાઈ પહેલા ઈતર પ્રવૃત્તિ અંગેની ફીની યોજના તૈયાર કરવાની કાર્યવાહી શરૂ કરી હતી. .